****

**มคอ. 3 รายละเอียดของรายวิชา**

**Course Specification**

**0000271 การศึกษาเพื่อสร้างความเป็นพลเมือง**

 **Citizenship Education**

**รายวิชานี้เป็นส่วนหนึ่งของหมวดวิชาศึกษาทั่วไป (หมวดพื้นฐานวิชาชีพ)หลักสูตรการศึกษาบัณฑิต หลักสูตรปรับปรุง พ.ศ.2562**

**มหาวิทยาลัยทักษิณ**

**รายละเอียดของรายวิชา**

ชื่อสถาบันอุดมศึกษา : มหาวิทยาลัยทักษิณ

วิทยาเขต/คณะ/ภาควิชา :วิทยาเขตสงขลา คณะศึกษาศาสตร์

**1. รหัสชื่อรายวิชา จำนวนหน่วยกิต รายวิชาที่ต้องเรียนมาก่อน**

 **รายวิชาที่เรียนพร้อมกันและคำอธิบายรายวิชา**

 **0000271** การศึกษาเพื่อสร้างความเป็นพลเมือง **3(2-2-5)**

 **Citizenship Education**

 บุรพวิชา : -

 ควบคู่ : -

แนวคิดหลักการและองค์ความรู้เกี่ยวกับความเป็นพลเมือง สิทธิและหน้าที่ของพลเมือง ภาวะผู้นำเพื่อการเปลี่ยนแปลง การเรียนรู้เพื่อความเป็นพลเมือง การมีส่วนร่วมในกิจกรรมการปกครองอย่างสันติวิธี คุณธรรม จริยธรรม และหลักธรรมาภิบาล จิตอาสาและจิตสาธารณะ และการศึกษาเพื่อการสร้างความเป็นพลเมืองของประเทศชาติและสังคมโลก

 Concepts, principles and knowledge about citizenship; rights and duties of citizens; transformation leadership, citizenship learning; participation in government activities peacefully; moral, ethical, sense of maintaining good governance and anti-corruption; volunteer spirit and public mind; and education for creating citizenship of the nation and the global society

**2. หลักสูตรและประเภทของรายวิชา**

หลักสูตรระดับปริญญาตรีหมวดวิชาศึกษาทั่วไปที่ใช้หลายหลักสูตร

 ศึกษาทั่วไป

 วิชาเฉพาะ

วิชาพื้นฐานเฉพาะด้าน (ถ้ามี)

วิชาเอก

วิชาเอกบังคับ

วิชาเอกเลือก

วิชาโท

วิชาประสบการเชิงปฏิบัติ (ถ้ามี)

**3. อาจารย์ผู้รับผิดชอบรายวิชาและอาจารย์ผู้สอน**

อาจารย์ผู้รับผิดชอบรายวิชา **ผศ.ดร.มณฑนา พิพัฒนเพ็ญ**

อาจารย์ผู้สอนรายวิชา

 1. **ผศ.ดร.มณฑนา พิพัฒนเพ็ญ**

**2. อ.ดร. สุธาสินี บุญญาพิทักษ์**

**3. อ.ดร.จิดาภา สุวรรณฤกษ์**

**4. อ.ดร.**สุนทรี วรรณไพเราะ

**5. อ.ดร.วิภาพรรณ พินลา**

**6. อ.ดร.วิภาดา พินลา**

7.ผศ.ดร.สมจิตร อุดม

8.อ.ดร.วิวัฒน์ ฤทธิมา

**4. ภาคการศึกษา/ ชั้นปีที่เรียน**

 ภาคเรียนที่ 1 ปีการศึกษา 2562

**5. สถานที่เรียน**

 อาคารเรียน 17 มหาวิทยาลัยทักษิณ

**6. วันที่จัดทำหรือปรับปรุงรายละเอียดของรายวิชาครั้งล่าสุด**

 26 พฤษภาคม 2562

**หมวดที่ 2 จุดมุ่งหมายและวัตถุประสงค์**

**1. จุดมุ่งหมายของรายวิชา**

 เพื่อให้นิสิตเกิดการเรียนรู้/มีความสามารถ/สมรรถนะที่ต้องการด้านต่าง ๆ

1.1 มีความรู้ ความเข้าใจเกี่ยวกับแนวคิดการศึกษาเพื่อสร้างพลเมืองเข้มแข็งผู้นำการเปลี่ยนแปลงที่เป็นส่วนหนึ่งของระบบการศึกษาและสังคม

1.2 สามารถวิเคราะห์ และอภิปรายเกี่ยวกับกระบวนการสร้างพลเมืองเข้มแข็ง ประชาชนผู้นำการเลี่ยนแปลง และผลที่เกิดขึ้นต่อระบบการศึกษา รวมถึงสังคมไทย

 1.3 สามารถออกแบบกระบวนการและแนวทางของการมีส่วนร่วมในการปรับทิศทางและสร้างการเปลี่ยนแปลงในด้านการศึกษาและสังคม

 1.4 สามารถแสดงข้อคิดเห็นเกี่ยวกับการเห็นคุณค่าของตนเองและเคารพคุณค่าความเป็นมนุษย์ของคนอื่นผ่านกรณีศึกษาของกลุ่มคนที่ถูกกีดกันออกจากระบบการศึกษาและสังคม

 1.5 สามารถแสดงข้อคิดเห็นและเสนอทางออกของปัญหาการทุจริตและความไม่โปร่งใสที่เกิดขึ้นในสังคม

 1.6 สามารถออกแบบแนวทางการประยุกต์ใช้กระบวนการศึกษาเพื่อเป็นกลไกพัฒนาคนให้มีคุณธรรมความเป็นพลเมือง

**2. วัตถุประสงค์ในการพัฒนา/ปรับปรุงรายวิชา**

สืบเนื่องจากแผนการศึกษาแห่งชาติ พ.ศ.2560-2564 ได้กำหนดยุทธศาสตร์ของการศึกษาที่ให้ความสำคัญกับการใช้การศึกษาเป็นกลไกในการสร้างความมั่นคงของสังคมและประเทศชาติ โดยเฉพาะอย่างยิ่งในยุคสมัยของสังคมเสี่ยงภัย ที่มีการเปลี่ยนแปลงในด้านเศรษฐกิจ เทคโนโลยีอย่างรวดเร็ว และกระทบต่อวิถีชีวิตของคนในสังคมอย่างหลีกเลี่ยงได้ยากสูง ด้วยเหตุนี้การศึกษาจึงถูกคาดหวังให้เป็นกลไกสร้างความมั่นคงด้วยการพัฒนาคนให้มีความเป็นพลเมืองที่เข้มแข็ง รู้เท่าทันสังคม เศรษฐกิจและบริบทของโลกการพัฒนารายวิชานี้จึงมุ่งเน้นให้ความสำคัญกับการศึกษาในฐานะกระบวนการพัฒนาความเป็นผู้นำการเปลี่ยนแปลง ครูผู้นำทางวิชาชีพ และสร้างพลเมืองที่มีส่วนสำคัญในการพัฒนาชุมชน ท้องถิ่น ประเทศและสังคมอนาคต

**หมวดที่ 3 ลักษณะการดำเนินการ**

**1. จำนวนชั่วโมงที่ใช้ต่อภาคการศึกษา**

|  |  |  |  |
| --- | --- | --- | --- |
| **บรรยาย** | **สอนเสริม** | **การฝึกปฏิบัติ/การฝึกงานภาคสนาม** | **การศึกษาด้วยตนเอง** |
| **24 ชั่วโมง/ภาคเรียน** | **-** | **24** | **75 ชั่วโมง/ภาคเรียน** |

**2. จำนวนชั่วโมงต่อสัปดาห์ที่ และช่องทางในการให้คำปรึกษาแนะนำทางวิชาการแก่นิสิตเป็นรายบุคคล**

 1 ชั่วโมง/ สัปดาห์ และนิสิตสามารถติดต่ออาจารย์ผู้สอน ผู้รับผิดชอบรายวิชาผ่านระบบออนไลน์ หรือนัดหมายเพื่อปรึกษาหารือในทางวิชาการ

**หมวดที่ 4 การพัฒนาผลการเรียนรู้ของนิสิต**

**1. แผนที่การกระจายความรับผิดชอบ**

| **รายวิชา** | **1. คุณธรรม จริยธรรม** | **2. ความรู้** | **3. ทักษะทางปัญญา** | **4. ทักษะความสัมพันธ์ระหว่างบุคคลและความรับผิดชอบ** | **5. ทักษะ****การวิเคราะห์ฯเชิงตัวเลข****การสื่อสาร****และการใช้เทคโนโลยี****สารสนเทศ** |
| --- | --- | --- | --- | --- | --- |
| **1.1** | **1.2** | **2.1** | **2.2** | **3.1** | **3.2** | **3.3** | **4.1** | **4.2** | **4.3** | **4.4** | **5.1** | **5.2** |
| 0000271 การศึกษาเพื่อสร้างความเป็นพลเมือง | ● | ● | ○ | ● | ○ | ● | ○ | ● | ● | ● | ● | ○ | ○ |

| **ผลการเรียนรู้** | **วิธีการสอน** | **วิธีการประเมินผล** |
| --- | --- | --- |
| **1. ด้านคุณธรรม จริยธรรม** |  |  |
| ● | 1.1 มีคุณธรรมและจริยธรรม โดยเน้นความซื่อสัตย์สุจริต สุภาพ อ่อนน้อมถ่อมตน และยึดหลักธรรมในการดำเนินชีวิตอย่างพอเพียง | - สร้างวินัยความรับผิดชอบ ด้วยการเข้าชั้นเรียนตรงเวลาและแต่งกายตามระเบียบของมหาวิทยาลัย- อาจารย์ผู้สอนสอดแทรกคุณธรรมจริยธรรมตลอดจนกระตุ้นให้ผู้เรียนมีการตั้งคำถามหรือตอบคำถาม หรือแสดงความคิดเห็นที่เกี่ยวข้องกับคุณธรรม จริยธรรม และจรรยาบรรณทางวิชาชีพ- ยกตัวอย่างกรณีศึกษาบุคคลต้นแบบด้านคุณธรรมจริยธรรม และอภิปรายร่วมกันในชั้นเรียน-จัดกิจกรรมพิเศษที่เกี่ยวข้องกับคุณธรรมจริยธรรมที่ต้องการพัฒนาผู้เรียน- อาจารย์ปฏิบัติตนเป็นตัวอย่าง การมีวินัยเรื่องเวลา การเปิดโอกาสให้ผู้เรียนแสดงความคิดเห็นและรับฟังความคิดเห็น เป็นต้น | - ประเมินผลจากพฤติกรรมที่แสดงออกในชั้นเรียน/กิจกรรมต่าง ๆ ที่เกี่ยวข้องทางด้านคุณธรรมและจริยธรรม การมีสัมมาคารวะต่อผู้อาวุโสและอาจารย์- การตรวจสอบการมีวินัยต่อการเรียน การตรงต่อเวลาในการเข้าชั้นเรียนและการส่งรายงาน- ประเมินการรับฟังความคิดเห็นของผู้อื่น โดยผู้เรียนอื่น ๆ ในรายวิชา- การอภิปรายร่วมกันในประเด็นที่เกี่ยวข้องในชั้นเรียน/กิจกรรมพิเศษที่จัดขึ้น- ผู้เรียนประเมินตนเอง- ประเมินจากการส่งงานตรงต่อเวลา  |
| ● | 1.2 มีวินัยขยันและรับผิดชอบในหน้าที่ทั้งต่อตนเองและผู้อื่น |
| **2. ด้านความรู้** |  |  |
| ○ | 2.1 มีความรอบรู้ในศาสตร์ต่างๆที่เกี่ยวข้องกับธรรมชาติชีวิตและสังคม | - บรรยาย ร่วมอภิปราย ประชุมกลุ่มย่อย วิเคราะห์กรณีตัวอย่างหรือสถานการณ์ตัวอย่าง- จัดการเรียนรู้ที่เน้นผู้เรียนเป็นสำคัญ เน้นการเรียนการสอนที่เป็น Active Learning โดยจัดให้มีการเรียนรู้จากสถานการณ์จริง- เรียนรู้จากสื่อและแหล่งเรียนรู้ที่หลากหลายทั้งภายในและภายนอกชั้นเรียน | - ประเมินผลการเรียนรู้จากการทดสอบย่อย การสอบกลางภาค การสอบปลายภาค และการนำเสนอผลงาน |
| ● | 2.2 มีโลกทัศน์กว้างไกลมีความเข้าใจธรรมชาติตนเองและสังคม |
| **3. ด้านทักษะทางปัญญา** |  |  |
| ○ | 3.1 มีความสามารถในการคิดวิเคราะห์สังเคราะห์อย่างเป็นระบบ | - มีการอภิปรายกลุ่ม - ฝึกปฏิบัติการปัญหาเป็นกลุ่ม- กำหนดสถานการณ์จำลองให้มีการฝึกแก้ปัญหา- ฝึกปฏิบัติลงพื้นที่ในชุมชน | - สังเกตจากพฤติกรรมโดยการตั้งคำถาม การสืบค้น การคิดวิเคราะห์ - ประเมินความสามารถในการคิดวิเคราะห์สังเคราะห์จากรายงาน หรือชิ้นงานที่มอบหมาย |
| ● | 3.2 สามารถบูรณาการศาสตร์ต่างๆไปประยุกต์เพื่อพัฒนาตนเองและสังคมได้ |
| ○ | 3.3 มีความใฝ่รู้และสามารถแสวงหาความรู้ด้วยตนเอง |
| **4. ทักษะความสัมพันธ์ระหว่างบุคคลและความรับผิดชอบ** |  |  |
|  | 4.1 เคารพกฎระเบียบสังคมและมีความรับผิดชอบต่อตนเองชุมชนและสังคม | - จัดกิจกรรมกลุ่มในชั้นเรียน ให้เรียนรู้การทำงานเป็นทีมโดยเน้นการแสดงบทบาทของผู้นำและสมาชิกของกลุ่ม- มีการแสดงความคิดเห็นและอภิปรายร่วมระหว่างผู้เรียนกับผู้เรียน และผู้เรียนกับผู้สอน- จัดประสบการณ์การเรียนรู้ภาคปฏิบัติในชุมชนเพื่อให้ผู้เรียนมีปฏิสัมพันธ์กับสมาชิกในชุมชน- ให้ผู้เรียนแสดงบทบาทและสะท้อนความคิดเชิงจิตสาธารณะในการเสนอแนวทางการสร้างพลเมืองที่เข้มแข็ง | - สังเกตพฤติกรรม- การประเมินตามแบบประเมินภาคปฏิบัติ ซึ่งครอบคลุมหัวข้อบทบาทภาวะผู้นำ บทบาทสมาชิกในกลุ่ม - ผลการประเมินความพึงพอใจจากสมาชิกของชุมชนที่ลงพื้นที่- ตรวจสอบจากแผนการดำเนินงานที่มอบหมายโดยมีการคำนึงถึงความแตกต่างทางความคิดและวัฒนธรรมของคนในชุมชน |
| ● | 4.2 มีมนุษยสัมพันธ์ที่ดีเคารพและให้คุณค่าแก่ตนเองและผู้อื่น |
| ● | 4.3 มีจิตอาสาและสำนึกสาธารณะสามารถทำงานร่วมกับผู้อื่นทั้งในฐานะผู้นำและสมาชิกของชุมชนและสังคม |
| ● | 4.4 ยอมรับความแตกต่างทางความคิดและวัฒนธรรมเรียนรู้ที่จะอยู่ร่วมกับสมาชิกในสังคมที่มีความหลากหลายทางวัฒนธรรมได้อย่างมีความสุข |
| **5. ด้านทักษะการวิเคราะห์เชิงตัวเลขการสื่อสาร และการใช้เทคโนโลยีสารสนเทศ** |  |  |
| ○ | 5.1 มีความสามารถในการสืบค้นรวบรวมข้อมูลวิเคราะห์สังเคราะห์สรุปประเด็นนำเสนอและสื่อสารโดยใช้ภาษาไทยหรือภาษาต่างประเทศได้อย่างมีประสิทธิภาพ | - จัดให้ผู้เรียนมีโอกาสอภิปราย รายงานผลเป็นระยะ อย่างต่อเนื่อง- ชี้แนะแนวทางการค้นคว้าและวิเคราะห์ผลการศึกษา- เปิดโอกาสให้ผู้เรียนสามารถเลือกใช้เทคโนโลยีสารสนเทศที่หลากหลาย | - สังเกตพฤติกรรมในการเรียนและการนำเสนอในรูปแบบต่าง ๆ- ตรวจสอบบรรณานุกรม และเอกสารอ้างอิงจากการนำเสนอผลงาน  |
| ○ | 5.2 สามารถเลือกใช้เทคโนโลยีและสารสนเทศอย่างเหมาะสมและรู้เท่าทัน |

**หมวดที่ 5 แผนการสอนและการประเมินผล**

**1. แผนการสอน**

| **สัปดาห์ที่** | **หัวข้อ/รายละเอียด** | **จำนวนชั่วโมง** | **กิจกรรมการเรียน****การสอน สื่อที่ใช้** | **ผู้สอน** |
| --- | --- | --- | --- | --- |
| 1 | เติมพลังการเรียนรู้เพื่อสร้างครูพลเมือง-สร้างสรรค์กระบวนการเรียนรู้เพื่อการอยู่ร่วมกันของครูพลเมือง (บูรณาการความรู้รายวิชากับกิจกรรมฝ่ายพัฒนานิสิต มหาวิทยาลัยทักษิณ) | 2 | 2 | -สอนแบบบูรณาการโดยใช้กิจกรรม”หนึ่งหม้อ หนึ่งเอก”เป็นฐานในการเรียนรู้-มอบหมายให้ทำใบงาน”เปิดความคิด เรียนรู้เพื่อการอยู่ร่วมกัน” และสะท้อนผ่านการเขียนเรื่องเล่า (Narrative)  | ผู้ประสานงานรายวิชาและอาจารย์ผู้สอนทุกท่าน |
| 2 | แนวคิดผู้นำเพื่อสร้างการเปลี่ยนแปลงในกระบวนทัศน์ใหม่- การเปลี่ยนแปลงจากข้างใน การเปลี่ยนแปลงเชิงปัญญา- การพัฒนามนุษย์ให้เป็นผู้นำ- บทบาทของผู้นำในกระบวนทัศน์ใหม่ | 2 | 2 | -อาจารย์ผู้ประสานงานรายวิชาและอาจารย์ผู้สอนสะท้อนถึงธรรมชาติของรายวิชา พร้อมเปิดโอกาสให้นิสิตแลกเปลี่ยน เสนอแนะและซักถาม-สอนโดยใช้กิจกรรมเรื่องเล่าเร้าพลัง โดยให้นิสิตแลกเปลี่ยนเรียนรู้ผ่านการเขียนเรื่องเล่าในกลุ่มย่อย พร้อมสะท้อนคิดในกลุ่มใหญ่-นิสิตร่วมกันสรุปบทเรียนการเรียนรู้ (Reflection) | ผู้ประสานงานรายวิชาและอาจารย์ผู้สอนทุกท่าน |
| 3 | แนวคิดผู้นำเพื่อสร้างการเปลี่ยนแปลงในกระบวนทัศน์ใหม่- การเปลี่ยนแปลงจากข้างใน การเปลี่ยนแปลงเชิงปัญญา- การพัฒนามนุษย์ให้เป็นผู้นำ- บทบาทของผู้นำในกระบวนทัศน์ใหม่ | 2 | 2 | -สอนโดยยกกรณีศึกษาเพื่อวิเคราะห์ปัญหาที่เกิดขึ้นจริง (Problem-based Learning) ทั้งจากวิดีทัศน์ รายงานวิจัย บทความวิชาการ บทความวิจัย -นิสิตร่วมสะท้อนคิดและสรุปบทเรียนการเรียนรู้ (Reflection) | อาจารย์ผู้สอนประจำกลุ่ม |
| **สัปดาห์ที่** | **หัวข้อ/รายละเอียด** | **จำนวนชั่วโมง** | **กิจกรรมการเรียน****การสอน สื่อที่ใช้** | **ผู้สอน** |
| 4-5 | ผู้นำกับความกล้าหาญทางจริยธรรม- การฟื้นฟูและสร้างสรรค์สังคม- ประสบการณ์ผู้นำที่มีความกล้าหาญทางจริยธรรม | 4 | 4 | -สอนโดย “การทำโครงงานเป็นฐานในการเรียนรู้” (Project-based Learning)-นิสิตฝึกปฏิบัติทำโครงงานศึกษาวิเคราะห์ประสบการณ์ผู้นำที่มีความกล้าหาญทางจริยธรรม-นิสิตร่วมกันสะท้อนคิดประสบการณ์ผู้นำที่มีความกล้าหาญทางจริยธรรม | อาจารย์ผู้สอนประจำกลุ่ม |
| 6-7 | ผู้นำในฐานะผู้เอื้ออำนวยและผู้มีส่วนร่วมสร้างสรรค์ระบบการศึกษาและสังคม | 4 | 4 | สอนโดย “การทำโครงงานเป็นฐานในการเรียนรู้” (Project-based Learning)-นิสิตฝึกปฏิบัติทำโครงงานศึกษาวิเคราะห์ประสบการณ์ผู้นำในฐานะผู้เอื้ออำนวยและผู้มีส่วนร่วมสร้างสรรค์ระบบการศึกษาและสังคม-นิสิตร่วมกันสะท้อนคิดความเป็นผู้นำในฐานะผู้เอื้ออำนวยและผู้มีส่วนร่วมสร้างสรรค์ระบบการศึกษาและสังคม | อาจารย์ผู้สอนประจำกลุ่ม |
| 8 | สัปดาห์สอบกลางภาค (ไม่มีสอบกลางภาค) |
| 9 | แนวคิดประชาสังคมกับการสร้างพลเมืองเข้มแข็ง | 2 | 2 | -สอนโดย “การใช้ปัญหาเป็นฐานในการเรียนรู้”  | อาจารย์ผู้สอนประจำกลุ่ม |
| **สัปดาห์ที่** | **หัวข้อ/รายละเอียด** | **จำนวนชั่วโมง** | **กิจกรรมการเรียน****การสอน สื่อที่ใช้** | **ผู้สอน** |
|  |  |  |  | (Problem-based Learning) จากกรณีศึกษา-นิสิตร่วมกันสะท้อนคิดประชาสังคมกับการสร้างพลเมืองเข้มแข็ง |  |
|  |  |
| 10-11 | ครูในฐานะพลเมืองกล้าคิดและกล้าเปลี่ยนแปลง กับวิกฤติทางจริยธรรมของสังคมไทย-ครูกับการตั้งคำถามต่อวิกฤติทุจริต คอรัปชั่น- ครูกับการวิพากษ์การเห็นแก่ประโยชน์พวกพ้องในสังคมอุปถัมภ์ | 4 | 4 | -สอนโดยการเรียนรู้ในการปฏิบัติโครงงาน(Project-based Learning)ครูในฐานะพลเมืองกล้าคิดและกล้าเปลี่ยนแปลงกับวิกฤติทางจริยธรรมของสังคมไทย-นิสิตร่วมกันสะท้อนคิด | อาจารย์ผู้สอนประจำกลุ่ม |
| 12-13 | คุณธรรมความเป็นพลเมือง- การสร้างคุณธรรมความเป็นพลเมืองในสังคม- การสร้างคุณธรรมความเป็นพลเมืองในระบบโรงเรียน | 4 | 4 | -สอนโดยการเรียนรู้ในการปฏิบัติโครงงาน(Project-based Learning)คุณธรรมความเป็นพลเมือง -นิสิตร่วมกันสะท้อนคิด | อาจารย์ผู้สอนประจำกลุ่ม |
| 14-16 | ⏺การศึกษาเพื่อการเปลี่ยนแปลงและสร้างความเป็นมนุษย์ที่สมบูรณ์⏺การศึกษาเพื่อการธำรงไว้ซึ่งศักดิ์ศรีความเป็นมนุษย์-ข้อเสนอเชิงทฤษฎี และข้อเสนอเชิงปฏิบัติการการศึกษาเพื่อสร้างความเป็นพลเมือง | 6 | 6 | -สอนโดยฝึกปฏิบัติจัดทำโครงงาน(Project-based Learning)การศึกษาเพื่อการเปลี่ยนแปลงและสร้างความเป็นมนุษย์ที่สมบูรณ์ และโครงงานการศึกษาเพื่อการธำรงไว้ซึ่งศักดิ์ศรีความเป็นมนุษย์ | อาจารย์ผู้สอนประจำกลุ่ม |
| **17** | กิจกรรมเปิดโลกวิชาการ“การศึกษาเพื่อสร้างความเป็นพลเมือง” | (2)กิจกรรมเติมเต็มในสัปดาห์หยุดก่อนสอบ | (2)กิจกรรมเติมเต็มในสัปดาห์หยุดก่อนสอบ | -นำเสนอผลงานวิชาการ “ความรู้เชิงปฏิบัติการศึกษาเพื่อสร้างความเป็นพลเมือง” ต่อสาธารณชน | ผู้ประสานงานรายวิชาและอาจารย์ผู้สอนทุกท่าน |
| 18 **สอบปลายภาค** |
| **รวม** | 30 (32) | 30 (32) |  |

 **7.แผนการประเมินผล**

|  |  |  |  |  |
| --- | --- | --- | --- | --- |
| **กิจกรรมที่** | **ผลการเรียนรู้** | **กิจกรรมกรรมการประเมิน** | **กำหนดการประเมิน(สัปดาห์ที่)** | **สัดส่วนของการประเมินผล** |
| 1 | ด้านคุณธรรม จริยธรรม | - การเข้าชั้นเรียน- ความตรงต่อเวลา- การยอมรับความคิดเห็น | 1-17 | 10% |
| 2 | ด้านความรู้ | - สอบปลายภาค | 18 | 20% |
| 3 | ด้านทักษะทางปัญญา | -การนำเสนอผลงานกลุ่ม-การออกแบบผลงาน สร้างสรรค์ผลงานกลุ่ม  | 17  | 30% |
| 4 | ด้านทักษะความสัมพันธ์ระหว่างบุคคลและความรับผิดชอบ | - การสะท้อนคิดรายบุคคล - คุณภาพผลงานและการมีส่วนร่วมในการจัดทำรายงานทางวิชาการ | 1-17 | 30% |
| 5 | ด้านทักษะการวิเคราะห์เชิงตัวเลข การสื่อสาร และการใช้เทคโนโลยีสารสนเทศ | -การทำงานเป็นกลุ่ม แลกเปลี่ยนเรียนรู้ นำเสนอผลงาน | 10-17 | 10% |

**คะแนน**

ความรับผิดชอบ: 10 คะแนน

ฝึกปฏิบัติจัดทำโครงงานและสะท้อนคิด: 20 คะแนน

การนำเสนอผลงานกลุ่มและรายงานวิชาการ: 50 คะแนน

สอบปลายภาค: 20 คะแนน

**ผลงาน**

1.โครงงานและผลการสะท้อนคิด (ระหว่างเรียน)

2. การนำเสนอผลงานกลุ่มในงานกิจกรรมเปิดโลกวิชาการ“การศึกษาเพื่อสร้างความเป็นพลเมือง” และรายงานทางวิชาการ

**8. ทรัพยากรประกอบการเรียนการสอน**

 **8.1เอกสารและตำราหลัก**.

จิตติมา เจือไทย (2551). การสร้างอัตลักษณ์แห่งตัวตนของคนพิการ, ปริญญานิพนธ์ กศ.ด.(พัฒนศึกษาศาสตร์), กรุงเทพฯ: บัณฑิตวิทยาลัย มหาวิทยาลัยศรีนคริทรวิโรฒ.

ชัยวัฒน์ สุทธิรัตน์. (2552). การพัฒนาเด็กให้มีจิตสาธารณะมีความสำคัญอย่างยิ่งต่อองค์กร สังคมและประเทศชาติ. กรุงเทพฯ: วีพริ้น.

ทิพย์พาพร ตันติสุนทร. (2555). การศึกษาเพื่อสร้างพลเมือง. กรุงเทพ: สถาบันนโยบายการศึกษา.

ธเนศวร์ เจริญเมือง. (2548). แนวคิดว่าด้วยความเป็นพลเมือง. กรุงเทพฯ: โรงพิมพ์คลังวิทยา.

นภาภรณ์ หะวานนท์ และคณะ. (2555). ชีวิตที่ถูกลืม เรื่องเล่าของผู้หญิงในเรือนจำ.กรุงเทพฯ : สำนักกิจการในพระราชดำริพระเจ้าหลานเธอพระองค์เจ้าพัชรกิติยาภา สำนักปลัดกระทรวงยุติธรรม.

ปริญญา เทวานฤมิตรกุล. (2558). การศึกษาเพื่อสร้างพลเมือง (Civic Education). กรุงเทพฯ:นานมีบุ๊ค พับลิเคชั่น.

พิณสุดา สิริธรังศรี. (2558). รายงานการวิจัยเพื่อจัดทำข้อเสนอเชิงนโยบายการพัฒนาการศึกษาเพื่อสร้างความเป็นพลเมือง. กรุงเทพฯ: สำงานเลขาธิการสภาการศึกษา.

ไพฑูรย์ สินลารัตน์ และคณะ. (2557). สัตตลักษณ์ของครูผู้นำ. กรุงเทพฯ : วิทยาลยัครุศาสตร์ มหา

วิทยาลัยธุรกิจบัณฑิต.

วิชัย ตันศิริ. (2557). ศาสตร์การสอนความเป็นนักประชาธิปไตย Pedagogy of the Democrat. กรุงเทพฯ:สถาบันนโยบายการศึกษา มูลนิธิส่งเสริมนโยบายการศึกษา.

วิชัย วงษ์ใหญ่. (2554). นวัตกรรมหลักสูตรและการเรียนรู้สู่ความเป็นพลเมือง. กรุงเทพฯ: อาร์แอนด์ปริ๊นต์.

สถาบันพระปกเกล้า. (2552). คู่มือพลเมืองยุคใหม่. กรุงเทพ: เอ.พี. กราฟิค ดีไซน์และการพิมพ์.

สถาบันพระปกเกล้า. (2552). โครงการ “สร้างสำนึกพลเมือง”. กรุงเทพ: โรงพิมพ์แห่งจุฬาลงกรณ์มหาวิทยาลัย.

Berlach, R. (1996). Citizenship Education: Australian And Singaporean Perspectives. Australian Journal Of Teacher Education, 21(2), pp.1-2.

Burton, D. (2015). Citizenship Education in Secondary Schools in England.Educational Futures, 7(1), p. 76.

Center for Civic Education.(2010). National Standards for Civics And Government. Woodland Hills, CA: Center for Civic Education

**8.2 เอกสารและข้อมูลสำคัญ**

พิริณฎา หลวงเทพ ภัทรา ดำรงไทย และพิทักษ์ ศิริวงศ์. (2556). “การให้ความหมายที่มาของความหมายและการปฏิบัติตนในการเป็นพลเมืองดีของนักศึกษา คณะวิทยาการการจัดการ มหาวิทยาลัยศิลปากร วิทยาเขตสารสนเทศเพชรบุรี”. วารสารวิชาการ Veridian E-Journal ปีที่ 6 ฉบับที่3 เดือนกันยายน – ธันวาคม หน้า 431-442.

นภาภรณ์ หะวานนท์ และคณะ. (2554). การสร้างความฉลาดรู้เรื่องเพศในวัฒนธรรมบริโภค =Constructing

Sexual Literacy in consumer Culture .กรุงเทพฯ : เอเอ็นทีออฟฟิศเอ็กเพรส.

**8.3 เอกสารและข้อมูลแนะนำ**

บวรศักดิ์ อุวรรณโณ.(2555). ปาฐกถาพิเศษในการปิดประชุมวิชาการความเป็นพลเมืองกับอนาคตประเทศไทย, เอกสารการประชุมวิชาการสถาบันพระปกเกล้า. ครั้งที่ 13 ประจำปี 2554. บ. จรัลสนิทวงศ์.

Jacoby, C. (2006). Moral Values Education: Characterizing Japan and Norway’s Primary School Curriculum. Master of Philosophy in Comparative and International Education Institute for Educational Research Faculty of Education UNIVERSITETET I OSLO.

Jho, D. (2006). The making of Social Studies Education in Korea: Implications for Citizenship Education.Citizenship Teaching and Learning. 2(2). 21-36.

Lindstrom, L. (2013). Citizenship Education from a Swedish Perspective. Journal of Studies in Education. 3(2), 20-39..

**หมวดที่ 7 การประเมินและปรับปรุงการดำเนินการของรายวิชา**

|  |
| --- |
| **1. กลยุทธ์การประเมินประสิทธิผลของรายวิชาโดยนิสิต** 1.1 แบบสอบถามผลการเรียนรู้ของนิสิตว่าบรรลุตามวัตถุประสงค์ของรายวิชาหรือไม่ 1.2 จัดกิจกรรมการแลกเปลี่ยนเรียนรู้เพื่อสะท้อนความคิดของผู้เรียนต่อการจัดการเรียนรู้  |
| **2. กลยุทธ์การประเมินการสอน**2.1 จัดประชุมทีมผู้สอนเพื่อแลกเปลี่ยนเรียนรู้และสะท้อนผลการจัดการเรียนการสอน2.2 มีการประเมินผลการสอนผ่านระบบสารสนเทศเมื่อสิ้นสุดภาคการศึกษา2.3 การสังเกตพฤติกรรมของนิสิตระหว่างการจัดการเรียนการสอน |
| **3. การปรับปรุงการสอน** 3.1 นำผลจากการแลกเปลี่ยนเรียนรู้ และผลการประเมินของนิสิตเมื่อสิ้นสุดภาคการศึกษามาปรับปรุงการจัดการเรียนการสอน 3.2 นำผลการประเมินของนิสิตมาทบทวน วิเคราะห์เพื่อพัฒนากระบวนการเรียนการสอน บทเรียนสำหรับการเรียนรู้ และสร้างสรรค์แนวทางของการเรียนรู้ (Approach) ใหม่ของการเรียนการสอน  |
| **4. การทวนสอบมาตรฐานผลสัมฤทธิ์ของนิสิตในรายวิชา** 4.1 คณะกรรมการบริหารรายวิชาดำเนินการตรวจสอบผลการเรียนรู้ของนิสิต โดยการตรวจสอบข้อสอบ และตรวจสอบการประเมินผลการเรียนรู้ของนิสิตทุกภาคการศึกษา 4.2 ตรวจสอบมาตรฐานผลสัมฤทธิ์ของนิสิตว่าเป็นไปตาม Learning Outcome |
| **5. การดำเนินการทบทวนและการวางแผนปรับปรุงประสิทธิผลของรายวิชา**5.1 มีการประชุมคณะกรรมการบริหารรายวิชาเพื่อนำผลการประเมินต่าง ๆ มาปรับปรุงเนื้อหารายวิชา รูปแบบและวิธีการจัดการเรียนการสอนให้สอดคล้องตามวัตถุประสงค์ของรายวิชา5.2คณะกรรมการบริหารรายวิชา ร่วมกันสะท้อนการจัดการเรียนรู้ในรายวิชาผ่านกระบวนการวิจัย เพื่อออกแบบ ปรับเปลี่ยนและพัฒนารายวิชาการจัดการเรียนการสอน เพื่อสร้างครูพลเมืองที่ตอบวัตถุประสงค์ของรายวิชาอย่างครอบคลุม |